Marighellas bevis på medlemskap i PCBs sentralkomité.
**Carlos Marighella** (født 5. desember 1911, død 4. november 1969 i São Paulo) var en brasiliansk kommunist og geriljaleder. Han regnes som den moderne bygeriljaens far.

Liv og virke
------------

### Politiker i kommunistpartiet

Marighella representerte Partido Comunista Brasileiro (PCB) i kongressen den korte perioden partiet var lovlig på midten av 1940-tallet. I september 1966 var partiet dypt splittet i synet på kampen mot militærdiktaturet i Brasil. Marighella, som var medlem av sentralkomiteen, ba om å bli løst fra sine oppgaver. Han avviste partiledelsens strategi om en bred front og mente væpnet kamp var den eneste måten å styrte diktaturet på.

### Geriljaleder

Etter at han ble ekskludert fra PCB i august 1967 grunnla Marighella Ação Libertadora Nacional, som raskt vokste til å bli den sterkeste geriljabevegelsen i Brasil. Marighella og hans allierte var inspirert av Den cubanske revolusjon, i særdeleshet Che Guevaras bok *Gerilja* og Régis Debrays bok *Revolusjonen i revolusjonen*. Marighella videreutviklet Debray og Guevaras geriljateorier og skrev i 1969 boka *Liten håndbok for bygerilja* (portugisisk: *Minimanual do Guerrilheiro Urbano*). Her vektla han fordelene ved geriljataktikk i metropolene i motsetning til landbygda. Boka ble senere en viktig inspirasjonskilde for de såkalte bygeriljaene Rote Armee Fraktion i Vest-Tyskland og Brigate Rosse i Italia. 

Marighella ble skutt og drept av politiet i São Paulo i november 1969. Ifølge Claudio Guerra, som arbeidet for det hemmelige politiet DOPS, var det sjefen for DOPS, Sergio Paranhos Fleury som beordret drapet på Marighella.

I kulturen
----------

Filmen *Marighella* (2019), regissert av Wagner Moura, skapte store kontroverser i Brasil og ble blant annet fordømt av president Jair Bolsonaro. Her portretteres Marighella av den brasilianske skuespilleren Seu Jorge.

Referanser
----------

1. 1 2   Babelio, oppført som Carlos Marighela, Babelio forfatter-ID 135671[Hentet fra Wikidata]
2. ↑   Gemeinsame Normdatei, GND-ID 129427462, besøkt 12. august 2015[Hentet fra Wikidata]
3. ↑   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   commons.wikimedia.org, besøkt 4. mars 2020[Hentet fra Wikidata]
5. 1 2   side(r) 361, www.memoriasreveladas.gov.br, besøkt 13. desember 2019[Hentet fra Wikidata]
6. ↑  Gerholm, Tomas (1971). *Brasil*. Oslo: Pax. s. 250.
7. ↑  Gerholm, Tomas (1971). *Brasil*. Oslo: Pax. s. 201.
8. ↑  Gerholm, Tomas (1971). *Brasil*. Oslo: Pax. s. 252.
9. ↑  Häggman, Bertil (1978). *Politisk terrorisme*. Oslo: Nå forlag. s. 39-44. ISBN 8250501934.
10. ↑  Huyn, Hans Graf (1979). *Den fordekte krig: Sovjets vei mot verdensherredømme*. Oslo: Nå forlag. s. 86. ISBN 8250502051.
11. ↑  Gerholm, Tomas (1971). *Brasil*. Oslo: Pax. s. 169.
12. ↑  «Brasilianske militære brente motstanderes lik». ABC Nyheter. 4. mai 2012. Besøkt 21. mars 2019.
13. ↑  Kaiser, Anna Jean (20. februar 2019). «Marighella: revolutionary biopic from Narcos' Wagner Moura criticised by Bolsonaro». The Guardian. Besøkt 21. mars 2019.
14. ↑  Internet Movie Database: Marighella (2019)

Eksterne lenker
---------------

* Marxist Internet Archive: Minimanual of the Urban Guerrilla (engelsk)

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** MusicBrainz
 |